als_Latn dik_Latn sag_Latn
Një atentat me eksploziv ndaj një personi dështoi paraditen e së shtunës në qendër të qytetit të Elbasanit. 300 gramë C4 u gjet poshtë një automjeti Golf 4. Ai u zbulua nga përdoruesi i makinës, pasi në momentin që hapi derën dëgjoi zhurmën e shpërthimit të kapsollës.
Diçka nuk funksionoi dhe eksplozivi nuk shpërtheu.
Me lajmërimin e policisë u bë menjëherë rrethimi zonës. Blutë krijuan një perimetër sigurie, duke bllokuar rrugën dhe larguar njerëzit deri në mbërritjen e specialistëve antieksploziv nga kryeqyteti.
Forcat antieksploziv e çaktivizuan me shpërthim të kontrolluar lëndën plasëse. Eksplozivi ishte lidhur me një celular dhe sipas hetuesve tentativa për ta aktivizuar u bë në distancë.
Grupi hetimor ka marrë në pyetje pronarin e mjetit, Fuat Verzivollin, i cili nuk rezulton të ketë precedentë në Shqipëri.
Vetë ai ka mohuar të ketë konflikte të hapura ndërsa po verifikohet e kaluara e tij në Itali ku ka jetuar si emigrant. Nuk përjashtohet edhe pista e konflikteve për shkak të konkurrencës në biznes.
Tv Klan
als_Latn als_Latn als_Latn als_Latn als_Latn als_Latn jav_Latn